Terry Britten

**Terence Ernest «Terry» Britten** () er ein engelsk songar-låtskrivar og plateprodusent, som har skrive songar for Tina Turner, Cliff Richard, Olivia Newton-John, Status Quo og Michael Jackson mellom fleire andre. Britten vann i lag med medlåtskrivar Graham Lyle Grammyprisen for årets song i 1985 med «What's Love Got to Do with It».

## Career
Britten vart fødd i Manchester, men byrja å skrive for det australske band The Twilights i Adelaide, eit populært 60-talsband der han òg spelte sologitar. Stundom skreiv han i lag med Glenn Shorrock og Peter Brideoake. Han spelte òg inn ein singel under sitt eige namn «2000 Weeks» / «Bargain Day» (1969).

Britten var medlem av bandet Quartet med Kevin Peek, Alan Tarney og Trevor Spencer, som spelte inn eit album med Decca Records i Storbritannia, som ikkje er blitt gjeve ut. Det kom ut ein singel i 1969 på Decca i Storbritannia og Australia og London i USA: «Now» / «Will My Lady Come» (Decca UK-F12974, Aust Y-8977, US London LON 1031) og ein andre singel i Storbritannia i 1970 kalla «Joseph» / «Mama Where Did You Fail» (Decca F13072).

Etter the Twilights vart oppløyst, reiste han attende til England og London, der han arbeidde som studiomusikar. Britten spelte på Alvin Stardust-hitten «My Coo Ca Choo» i 1973 og spelte med Cliff Richard i Eurovision Song Contest 1973 i lag med John Farrar, Alan Tarney og Trevor Spencer, der «Power to All Our Friends» hamna på tredjeplassen. Etter ein dårleg salsperiode for Cliff Richard, gav Britten han «Devil Woman» og i 1976 vart han den første topp 10-singelen til Richard i Storbritannia (og den første topp 10-hitten hans i USA). Han var gitarist i bandet til Richard i mange år og var medprodusent og den viktigaste låtskrivaren for Richard på albumet *[[Rock 'n' Roll Juvenile]]* i 1979, som nådde tredjeplassen på UK Album Chart. Han skreiv og var medlåtskrivar med B.A. Robertson på 10 av 12 songar, med «Carrie» som nådde fjerdeplassen på UK Singles Chart.

Tidleg i 1980-åra vart den psykedeliske rockesongen til Britten, «9.50», henta fram att av Divinyls i Australia som B-sida til singelen «Good Die Young» i 1984.

Med Graham Lyle skreiv Britten «What's Love Got to Do with It» og dette vart ein millionseljar for Tina Turner. «What's Love Got to Do with It» (1984) nådde tredjeplassen i UK Singles Chart og førsteplassen på den amerikanske ''Billboard'' Hot 100, og Britten og Lyle vann Grammyprisen for årets song i 1985. Han vann òg prisen for årets singel, som gjekk til Tina Turner. Seinare det året skreiv dei i lag «We Don't Need Another Hero» for filmen *[[Mad Max Beyond Thunderdome]]*. Denne var òg sungen av Tina Turner, og songen nådde andreplassen i USA og tredjeplassen i Storbritannia. Britten og Lyle vart nominert til ein Golden Globe for beste originale song i 1986. Turner vart òg nominert til Grammyprisen for beste kvinnelege popsong. Han var òg plateprodusent for Turner.

Britten var medlåtskrivar på «Just Good Friends» for Michael Jackson-albumet *[[Bad av Michael Jackson|Bad]]*. Britten har òg skrive songar for Olivia Newton-John, inkludert «Love Make Me Strong» (1981) og «Toughen Up» med Graham Lyle (1985). Han har òg skrive for Meat Loaf, Melissa Manchester, Bonnie Raitt og Hank Marvin.

## Låtar som låtskrivar

## Filmar
Britten har òg skrive musikk til filmar:
**[[The Pirate Movie]]* – 1982
**[[The Jewel of the Nile]]* – 1985
**[[9½ Weeks]]* – 1986
**[[The Taking of Beverly Hills]]* – 1991
**[[filmen What's Love Got to Do with It|What's Love Got to Do with It]]* – 1993

## Kjelder

**Denne artikkelen bygger på «[[:en:Terry Britten|Terry Britten]]» frå ,  den 19. april 2016.* 
*** oppgav desse kjeldene:*

## Bakgrunnsstoff
*
*Chartwatch